da en en en fr de da id da nb da da en da de da en da en en
Med albuepuf blev årets Nistrup-pokaler overrakt - Svanholm Cricketklub
Lørdag d. 12. december 2020 kl. 11:39 af Henrik Pfaff
På en af de sidste dage i 2020, hvor mere end 10 ungdomsspillere måtte samles og med udsigt til total nedlukning blev årets Nistrup-pokaler overrakt i al hast. Det plejer at være til jul, men heldigvis kom Den Grimme Ælling tidligt fra trykkeriet, så ungdommen kunne nå at få bladet efter overrækkelsen og inden nedlukningen.
Juniorpokalen gik til Musa Mahmood, som var selvskreven. Flittigst trænende af alle, optrådte med succes på alle klubbens seniorhold og lilleputtræner.
Drengepokalen til Ehsan Karimi. Han kom for ikke længe siden fra Afghanistan og kom til os fra Bov i Sønderjylland. Selvom han kom til os ”som en fremmed fugl” ind i en etableret gruppe varede det ikke længe før han faldt til. Han er et medfødt talent som venstrehåndsslowbowler og i den første kamp, han spillede for os – en træningskamp mellem to af vores seniorhold – fik han som sit første ”offer” en pakistansk testspiller i form af Adnan Akmal - grebet ud. Han havde aldrig spillet i Afghanistan, så hans gærdespil var så som så, da han kom, men han arbejder med det og det skal nok blive godt.
Lilleputpokalen til Hashim Rasul. Hashim er venstrehåndsfastbowler. Han gør det, som alle de spillere, vi har haft og som er nået vidt, selvtræner. Man ser ham kaste alene eller med en kammerat i båsen eller i hallen. Der er ingen tvivl om, at det er en kommende førsteholdsspiller i svøb. Han har også talent ved gærdet og kan også her drive det vidt
Hashim Rasul og Musa Mahmood måtte nøjes med albuepuf af Søren Henriksen